laion/Wikipedia-Exotic huggingface dataset:
Teaduse populariseerimine

Teaduse populariseerimine on osa teaduskommunikatsioonist ja see tegeleb teaduse maine tõstmisega. Teaduse populariseerimisel on kaks suurt sihtrühma: terve ühiskond ja karjäärivalikuteks valmistuvad noored. Sihtrühmadest lähtuvalt on ka teaduse populariseerimise eesmärgid veidi erinevad: Noortele on oluline jagada võimalikult elulähedast infot karjäärivõimaluste kohta teaduse, tehnoloogia ja inseneeria valdkonnas. Igast lapsest ei pea tulevikus saama teadlast või inseneri, aga iga laps ja noor peaks saama nende valdkondadega oma tasemel tegeleda. Nii tekib võimalus huvide väljaarendamiseks ning parem oskus teha teadlikke edasiõppimisvalikuid. Ühiskonna suunal on eesmärgiks teha paremini mõistetavaks teadlaste ja inseneride tegevus ning nende töö tulemuste olulisus meie igapäevases elus – nii see, mida teevad Eesti teadlased kui ka see, mis toimub terves maailmas. Kõikidele inimestele on oluline levitada teaduslikku maailmavaadet, arendada tõenduspõhist mõtteviisi ja nende kahe eelduseks olevat süsteemset mõtlemist, et saaksime paremini hakkama igapäevases infoküllases ja tehnoloogiarikkas ühiskonnas, oskaksime ise igapäevaelus teha tõenduspõhiseid otsuseid ja nõuda seda ka otsustajatelt. Teaduse populariseerimiseks teevad erinevad institutsioonid sageli koostööd. Eestis tegelevad teaduse populariseerimisega teiste hulgas teaduskeskused, ülikoolid, Eesti Teadusagentuur ja Haridus- ja Teadusministeerium. Populaarteaduslik kirjandus Eesti teaduse populariseerimise auhind Õpilaste teadusfestival Rakett 69 "EESTI TEADUSAGENTUURI TEADUST POPULARISEERIVAD TEGEVUSED" (PDF). ETAG. 2017. Vaadatud 4.11.2021. Teaduse populariseerimine Eesti Teadusagentuur Portaal miks.ee
Kakuna

Kakuna on küla Saare maakonnas Saaremaa vallas. Enne Eesti omavalitsuste haldusreformi 2017. aastal kuulus küla Pöide valda. Eesti külade loend Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Alfie Deyes

Alfred Sidney Deyes (sündinud 17. septembril 1993 Londonis) on inglise YouTube'i postitaja, vlogger, kinnisvarainvestor ja autor, kes juhib YouTube'i kanaleid PointlessBlog, PointlessBlogVlogs ja PointlessBlogGames. Deyes sündis Londonis Enfieldis. Tema pere kolis Brightoni, Ida-Sussexisse, kui ta oli neli aastat vana. Deyes õppis Varndi koolis Brightonis ja seejärel Varndeani kolledžis, mille jättis pooleli, et pühenduda YouTube'ile. Deyes hakkas 2009. aastal pidama PointlessBlogi YouTube'i kanalit. Tema kanalil on 4,1 miljonit tellimist ja üle 884 miljoni vaatamise, tema mängukanalil on 1,8 miljonit tellimist ja üle 209 miljoni vaatamise. Tal on ka 5,42 miljonit jälgijat Twitteris ja 4,2 miljonit jälgijat Instagramis. Deyes on teinud koostööd teistegi juutuuberitega, sealhulgas Tanya Burr, Louis Cole, Louise Pentland, Grace Helbig, Tyler Oakley, Troye Sivan, Miranda Sings, Joe Sugg, Zoe Sugg ja Jim Chapman. Ta lõi ka paar videot Ariana Grande'ga YouTube'i võrgu loomiseks. Deyes sõlmis 2014. aastal lepingu kirjastusega Blink Publishing. Debüütraamat "The Pointless Book" ilmus sama aasta septembris. Raamatus on osa ajakirjast, teine osa tegevusraamat ja sisaldab tasuta allalaaditavat rakendust ja sotsiaalmeediaga integreerimise võimalust. 26. märtsil 2015 ilmus "The Pointless Book 2", mis sisaldab sarnast sisu. Esimesel nädalal pärast ilmumist saavutas see mitteilukirjanduse seas suurima läbimüügi. 24. märtsil 2016 avaldas Deyes autobiograafia "The Scrapbook Of My Life". 2017. aastal teatas Deyes, et „The Pointless Booki” sarja lõpetab „The Pointless Book 3“. See ilmus 13. juulil 2017. Alates 2012. aasta oktoobrist on ta olnud suhtes YouTube'i kolleegi Zoe Suggiga, kelle esinejanimi on Zoella. 2013. aasta alguses kolis Deyes Londonisse, kuid naasis peagi koos tüdruksõbraga Brightoni. 2017. aasta juunis ostis paar seitsmetoalise maja ning renoveerisid selle.
Loodus- ja täppisteadused ning tehnoloogia

Loodus- ja täppisteadused ning tehnoloogia (LTT; inglise keeles science, technology, engineering, and mathematics ehk STEM) on lühend kirjeldamaks rühmitatud akadeemilist valdkonda. Akronüümi LTT kasutatakse tavaliselt hariduspoliitikas ning õppekavade ja teadusvaldkondade kirjeldamiseks. LTT valdkond ehk loodus- ja täppisteaduste ja tehnoloogia valdkond hõlmab matemaatika, füüsika, keemia, bioloogia, geograafia, geoloogia, töö- ja tehnoloogiaõpetuse, info- ja kommunikatsioonitehnoloogia, tehnikaalad ning nende valdkondadega seotud interdistsiplinaarsed erialad. Teaduse populariseerimise alategevuse „Teeme+” toetuse andmise tingimused ja kord Riigi Teataja Eesti Teadushuvihariduse Liit Eesti Teadusagentuuri tegevused LTT-hariduse toetamisel LTT karjäärivõimaluste portaal miks.ee Euroopa Komisjoni loodud LTT portaal Scientix
Augsburgi Eesti Gümnaasium

Augsburgi Eesti Gümnaasium oli eestlastest sõjapõgenike gümnaasium Saksamaal Augsburgis. Gümnaasium tegutses 1945–1951. Gümnaasiumi kõrval tegutses ka algkool. Gümnaasium avati 8. augustil 1945. Kool suleti 8. augustil 1951. Kuni 1950. aastani oli õpilaste arv vahemikus 300–350. Benita Vomm Ants Erik Vomm ... https://dea.digar.ee/cgi-bin/dea?a=d&d=vabaeestisona19550818.1.11 (vaadatud 12.02.2019)
Dominic Cooper

Dominic Edward Cooper (sündinud 2. juunil 1978 Londonis) on inglise näitleja. Ta on mänginud filmides (sh seriaalides), teatris ja kuuldemängudes. Ta on näidelnud filmis "Mamma Mia!" ja selle järjes "Mamma Mia! Hakkab jälle pihta". Dominic on mänginud noort Howard Starki Marvel Cinematic Universe'i filmides, sealhulgas filmis "Captain America: The First Avenger" ja teleseriaalis "Agent Carter". Cooper sündis ja kasvas üles Londonis Greenwichis lasteaiaõpetaja Julie (sündinud Heron) ja oksjonikorraldaja Brian Cooperi peres. Tal on kaks venda, Simon ja Nathan (kes on muusik bändis The Modern), ning poolvend James ja poolõde Emma. Tema vanavanaisa oli filmi entusiast E. T. Heron, kes andis välja ajalehte Kinematograph Weekly. Dominic õppis John Balli algkoolis Londonis Blackheathis ja seejärel Thomas Tallise koolis Kidbrooke'i lähedal. Seejärel õppis Cooper Londoni muusika- ja draamakunsti akadeemias (LAMDA) näitlemist ja filmi toimetamist. Kooli lõpetas ta 2000. aastal. Dominic näitles kõigepealt seriaalides ja filmides, kuid 2001. aastal tegi ta debüüdi Suurbritannia rahvusteatris etendunud näidendis "Mother Clap's Molly House". Cooper mängis Alan Bennetti näidendis "The History Boys" Dakinit juba selle esimesest lugemisest. Ta käis esinemas Broadwaynis, Sydneys, Wellingtonis ja Hongkongis. Tal on olnud tähtsad rollid Suurbritannia rahvusteatris, kus ta mängis peategelast Will Parryt, telesarjades "Down To Earth" ja "Sense & Sensibility". 2008. aastal mängis ta Skyd filmis "Mamma Mia!", kus esitas ka mitu laulu. Cooper mängis 2009. aastal filmides "An Education" ja "Freefall" ning mängis ka Hippolytust rahvusteatris etendunud tragöödias "Phèdre". Cooper taasesitas Sky rolli 2018. aastal linastunud filmi "Mamma Mia!" järjes "Mamma Mia! Hakkab jälle pihta". 2006. aastal esitati Cooper Drama Desk Awardile näitlejatöö eest näidendi "The History Boys" Broadway-versioonis. Lisaks kandideeris ta Briti iseseisva filmi auhinnale, Briti filmikriitikute ringi auhinnale, Londoni kriitikute ringi filmiauhinnale ja impeeriumipreemiale rolli eest filmis, mis loodi näidendi "The History Boys" põhjal. Samuti on tunnustatud Cooperi teletööd. 2014. aastal nomineeriti ta parima miniseriaali või telefilmi näitleja Satellite Awardile rolli eest miniseriaalis "Fleming". 2015. aastal kandideeris ta Saturn Awardile Howard Starki rolli eest teleseriaalis "Agent Carter". Cooper jagas oma kolleegi James Cordeniga korterit, kuni Corden alustas pereelu Julia Careyga. Cooper on Cordeni esimese lapse Maxi ristiisa. Cooper käis kohtamas "Mamma Mia!" kaasnäitleja Amanda Seyfriediga aastatel 2008–2010. 2010. aastast oli Cooper suhtes näitleja Ruth Neggaga. Nad elasid koos Londonis Primrose Hillis. Nende suhe kestis viis aastat. Negga on rääkinud, et nende suhte purunemisest teada saamiseks kulus ajakirjandusel palju aega, nimelt olevat seda uudisena jagatud alles 2018. aasta aprillis.  Dominic Cooper – pildid, videod ja helifailid Wikimedia Commonsis Dominic Cooper andmekogus IMDb (inglise)
Ineši vald

Ineši vald (läti keeles Inešu pagasts) on vald Lätis Cēsise piirkonnas. Vald piirneb sama piirkonna Kaive ja Vecpiebalga vallaga ning Madona piirkonna Jumurda ja Liezēre vallaga. Valla pindala on 88 km². 2016. aasta seisuga elas seal 678 inimest. Valla keskuseks on Ineši küla, vallavanem on Inese Ģērmane. Aastal 1945 moodustati Vecpiebalga vallas Ineši külanõukogu, aga vald ise likvideeriti aastal 1949. Aastal 1954 liideti Ineši külanõukoguga osa likvideeritavast Cirsti külanõukogust. Aastal 1990 muudeti külanõukogu vallaks. Aastatel 2009–2021 kuulus vald Vecpiebalga piirkonda. Vald asub Vidzeme kõrgustikul. Valda läbib Ogre jõgi. Vallas asub arvukalt järvi. Valla põhjapiiril Tauns – 71,9 ha. Teised suuremad järved on Pāvīte järv – 18,2 ha, Briņģi järv – 29,6 ha, Nedzis – 82,8 ha ja Inesis – 519 ha. Suur osa vallast jääb Vecpiebalga kaitstavale maastikule. Inesise järve saartel ja poolsaartel asub 42 ha suurune Sproģi hoiuala. Kultuurimälestistest on riikliku kaitse all Vecpiebalga mõisa hoonetekompleks (sealhulgas jääkelder, park, ait, magasiait ja häärber), Vecdauguņi muinaskalmed ehk Sepikojaküngas, Jauncelmi talu elumaja, Lodēni muinaskalmed, Pīļupīte asulakoht, Jāņkalni muinaskalmed ehk Rootsi hauad ja Vecpiebalga muinaskalmed ehk Vene või Kõver kalme. Varem on seda olnud ka Vecpiebalga mõisa kutsari maja, sepikoda, aedniku maja ja perekonnamaja. Regionaalse kaitse all on Lejasbeķeri keskaegne kalmistu, Vectūļi – 1 talu, Orizori muinaskalmed, Vecpiebalga mõisa magasiait, Gaigaļi asulakohad, Vecpiebalga kirikumõisa muinaskalmed, Vecdauguņi keskaegne kalmistu ehk Kalmemägi, Vaišļi keskaegne kalmistu, Tožiņi keskaegne kalmistu ehk Baudzīte, Spietēni keskaegsed kalmistud, Paulēni muinaskalmed, Lejaskaibēni keskaegne kalmistu ehk Kalmeküngas, Jauncelmi keskaegne kalmistu, Ķemeri keskaegne kalmistu, Ļavēni keskaegne kalmistu ja Ezēni muinasasula. Kohaliku kaitse all on Baldiešēni keskaegne kalmistu ehk Kalmeküngas, Lejasburkāni linnamägi ja rahvajuttudes kajastatud Akmentiņi keskaegne kalmistu ehk Vereorg. Aastal 2011 elas vallas 643 lätlast, 29 venelast, 2 valgevenelast, 2 ukrainlast ja 4 poolakat. Valla külad on: Ülejäänud valla elanikud elasid külade koosseisu mitte kuuluvates taludes. Iedzīvotāju skaits pēc tautības reģionos, pilsētās, novados, pagastos, apkaimēs un blīvi apdzīvotās teritorijās gada sākumā (pēc administratīvi teritoriālās reformas 2021. gadā), vaadatud 19.06.2024. Latvijas iedzīvotāju skaits pašvaldībās. Pilsonības un migrācijas lietu pārvalde. Vecpiebalgas novads (vaadatud 12.02 2019) Okupētās Latvijas administratīvi teritoriālais iedalījums. Latvijas Valsts arhīvu ģenerāldirekcija. Rīga, 1997. ISBN 9984-9256-0-9 Inešu pagasts Latvijas īpaši aizsargājamām dabas teritorijām dabas datu pārvaldības sistēmā OZOLS Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts, vaadatud 15.08 2023 Ethnic composition of Latvia 2011 Vietvārdu datubāze. Latvijas Ģeotelpiskās informācijas aģentūra.  Ineši vald – pildid, videod ja helifailid Wikimedia Commonsis
Kanissaare

Kanissaare (saare keeles 'ilussaar') on sumbküla Saare maakonnas Saaremaa vallas. Lääne poole asuvad Kanissaare naaberkülad Ula küla ja Talila küla, idas Pöide-Keskvere küla. Kanissaare alal leidub ka Sitme sadam, kus Kanissaare elanikud ning suvitajad kuni Orissaareni välja ujumas käivad. Küla kõrgeim punkt on Kabelimägi, kus Kanissaare elanikud käivad uut aastat vastu võtmas. Enne Eesti omavalitsuste haldusreformi 2017. aastal kuulus küla Pöide valda. Kanissaares on aastast 2006 17 talu:[viide?] Olli talu Värnu talu Teetli-Aadu talu Mardi talu Jurna talu Antsu talu Mihkli talu Jaani talu Pärdi talu Laasu talu Matsi talu Laaritse talu Aadu talu Kukka talu Risti talu Põllu talu Kaitsepao Legendide järgi oli Kanissaar 16. sajandil üksik saar, mille nimi oli Kaunissaar. Seoses maakoore kerkimisega ühines Kaunissaar Tornimäega. 1640. aastatel oli Kaunissaarel 16 talu ning 13 vabadikku. Teise maailmasõja ajal 5. oktoobril 1944 toimus Väikese väina dessant ning Kanissaare ja tema naaberküla Ula sattusid Vene miinipilduja tule alla. Külade majad oli tehtud palgist ja roost, mispärast majad väga lihtsalt maha põlesid. Kanissaare külas põles maha üks maja, aga Ula küla põles suuremas osas maha. Samuti hävis venelaste miinipilduja tule all Keskvere küla. Keskvere küla põlemise tõttu süttis üks Kanissaare maja, kuid järsu tuulepöördumise tõttu, suudeti päästa ülejäänud küla tule edasi kandumisest. 1948. aastal algasid kolhoosid ning 1949. aastal tekkis esimene kalurikolhoos, Kaunissaare kolhoos. 1953. aastal liideti Kaunissaare kolhoosiga Ula ja Talila kolhoosid ning tekkis Randlase kalurikolhoos.[viide?] Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Ineši

Ineši (varasem nimetus Vecpiebalgas muiža) on küla (vidējciems) Lätis Cēsise piirkonnas, Ineši valla halduskeskus. Küla asub Inesise järve edelakaldal Orisāre jõe ääres. Inešis asuvad Piebalga piirkonna muuseum, kultuurimaja ja raamatukogu. Külas on Ineši bussipeatus. Ineši on kujunenud endise Vecpiebalga mõisa keskuse juurde. Vecpiebalga mõisa hoonetekompleks (sealhulgas jääkelder, park, ait, magasiait ja häärber) on kultuurimälestistena riikliku kaitse all. Varem on seda olnud ka Vecpiebalga mõisa kutsari maja, sepikoda, aedniku maja ja perekonnamaja. Lisaks on seal regionaalse kaitse all veel Orizori muinaskalmed ja Vecpiebalga mõisa magasiait. Nõukogude perioodil oli küla kohaliku kolhoosi keskasulaks. Inešis asub Piebalga portselanivabrik, mis avati külastajatele aastal 2007. Aastail 2009-2021 jäi küla Vecpiebalga piirkonda. Aastal 2018 oli külas 190, aastal 2019 aga 191 elanikku. Läti Ruumiandmete Agentuur https://kulturasdati.lv/lv/bibliotekas/publiska-biblioteka/pasvaldibu Autotransporta direcija Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts, vaadatud 15.08 2023 Административно-территориальное деление Латвийской ССР 1978 год. — Рига: Лиесма, 1978. — lk. 124. Маршруты для путешественников по другим этнографическим краям Латвии www.celotajs.lv Vietvārdu datubāze
Harvesterioperaator

Harvesterioperaatori ehk langetustraktori juhi töö põhisisuks on metsatööd võimsa masinaga. Harvestere on nii suuremaid kui väiksemaid, mida kasutatakse eelkõige hooldusraiete tegemiseks. Tänu harvesteride kasutuses olemisele säästetakse paljude inimeste töötunde – varem, kui metsamees sai loota vaid iseenda jõule, võttis töö märkimisväärselt kauem aega. Töö harvesteril on alati välitöö, kus operaator istub harvesteri kabiinis. Harvesteriga lõigatakse kasvavat metsa ja järgatakse langetatud puud õigesse mõõtu. Harvesterioperaatori töö sisuks on harvesteriga puude langetamine, järkamine ja lõikamine  metsas. Tema põhiliseks töövahendiks on metsalangetustraktor ehk harvester. Töötaja peab oskama masinat kasutada, seda tundma ning valdama seadmete ja süsteemide töötamise põhimõtteid. Harvesterioperaator teeb harvesteri kontrollmõõtmisi ja koostab järkamisfaile, valib lähtuvalt metsakasvatuslikust otsusest raiutavad puud, langetab, laasib ja järkab tüved nõutava kvaliteedi ja parameetritega sortimentideks. Harvesterioperaator peab tundma metsatüüpe ja puiduvarumistehnoloogiaid, oskama oma tööd kavandada ning teadma töövõtteid hooldus-, uuendus- ja lageraietel. Töös on nõutav iseseisvus,  otsustus- ja vastutusvõime, liigutuste täpsus ja sujuvus, kiirus, hea koordinatsioon, käelise tegevuse täpsus, koormustaluvus, ruumiline kujutlusvõime, visuaalne mälu ja kontsentreerumisvõime. Eestis saab harvesterioperaatoriks õppida Luua Metsanduskoolis. Hea harvesterioperaator on hinnatud spetsialist, tema oskuseid läheb vaja praktiliselt kõikides riikides, kus tegeletakse metsamajandamisega. Elukutsete loend Luua Metsanduskool "Harvesterioperaator". Vaadatud 12.02.2019. "HARVESTERIOPERAATOR – keerulise nime taga peitub põnev töö!". Vaadatud 12.02.2019. "Luua Metsanduskool,harvesterioperaator". Originaali arhiivikoopia seisuga 12.02.2019. Vaadatud 12.02.2019.
Tallinna 8. Keskkool (1940–1949)

Tallinna 8. Keskkool oli aastatel 1940–1949 Tallinnas tegutsenud keskkool. Keskkool moodustati 1940. aastal Elfriede Lenderi Eragümnaasiumi ja Tallinna Erakolledži osalise liitmise tulemusena. 1949. aastal liideti see keskkool Tallinna 7. Keskkooliga. Tallinna 8. Keskkool (1940–1949) Eesti entsüklopeedia veebiversioonis
Jadon Sancho

Jadon Malik Sancho (sündinud 25. märtsil 2000 Londonis) on Inglismaa jalgpallur, kes mängib Inglismaa klubis Manchester United ründava poolkaitsjana. Noormängijana kuulus ta Watfordi ja Manchester Citysse. 2017. aastal sõlmis ta oma esimese profilepingu Saksamaa kõrgliiga klubiga Dortmundi Borussia. Teise hooaja oktoobris tunnistati ta Bundesliga parimaks mängijaks. 2021. aasta juulis sõlmis ta viieaastase lepingu Manchester Unitediga. Sancho tuli Inglismaa noortekoondise koosseisus 2017. aastal U17-vanuseklassi maailmameistriks. 2018. aastal tegi ta debüüdi rahvuskoondises. Sancho on sündinud Londonis Camberwellis. Tema vanemad on pärit Trindadist ja Tobangost. Ta kasvas üles Kenningstonis. Dortmundi Borussia DFB-Pokal: 2020–21 DFL-Supercup: 2019 Koondis UEFA Euro: teine koht 2020 FIFA U17 maailmameistrivõistlused: 2017 Individuaalne UEFA Euroopa U17 meistrivõistluste Parim mängija: 2017 Bundesliga kuu parim mängija: oktoober 2018 Sancho on mänginud Inglismaa noortekoondises U16, U17 ja U19 vanuseklassis. 2017. aasta mais mängis Sancho Inglismaa U17-koondmeeskonnas, mis osales Euroopa meistrivõistluste finaalis. Ta nimetati turniiri parimaks mängijaks. "Jadon Sancho explains his rise to Borussia Dortmund from Kennington estate" Skysports.com Skysports.com (16.11.2018). "Jadon Sancho explains his rise to Borussia Dortmund from Kennington estate". Skysports.com.
Pöide-Keskvere

Pöide-Keskvere (varem Keskvere) on küla Saare maakonnas Saaremaa vallas. Kuni 2017. aasta Eesti omavalitsuste haldusreformini kuulus küla Pöide valda ja kandis nime Keskvere. Maa-amet, vaadatud 21.11.2020. Statistikaamet, vaadatud 10.11.2020. http://metaweb.stat.ee/get_classificator_file.htm?id=4412334&siteLanguage=et, vaadatud 4.11.2017.
Inesis

Inesis (ka Inesise järv, läti Ineša ezers) on järv Lätis Cēsise piirkonna Ineši vallas. Järv asub Ineši külast loode pool ja kuulub Daugava vesikonda. Inesis asub merepinnast 194,7 meetri kõrgusel. Järves on seitse saart kogupindalaga 4,9 ha. Rannajoone pikkus on 15,4 kilomeetrit, koos saartega üle 18 kilomeetri. Inesise saartel ja poolsaartel asub 42 ha suurune Sproģi hoiuala, mis moodustati aastal 1977 ja on allutatud Vecpiebalga kaitstavale maastikule. Inesises elab 12 liiki kalu. Järve põhjas on 3,5 meetri paksune sapropeeli kiht. Inesise valgla on 49,1 km². Inesise saared: Akmeņu sala - järve keskosas Bābas sala (Lielā sala, Jēkuļu sala) - järve kesk- ja põhjaosas Ķirļu sala Ķiršu sala - idas Mīlestības sala - põhjas Siena sala Žīdītes sala - kirdes Vietvārdu datubāze Dabas aizsardzības pārvalde
Taylor Marie Hill

Taylor Marie Hill (sündinud 5. märtsil 1996 Palatine külas Illinoisis) on Ameerika modell ja Victoria`s Secret`i “ingel”. Koolieas tegeles Taylor Hill iluvõimlemisega ning lõpetas 16-aastaselt Pomona Keskkooli Arvadas. Tayloril on õed: Logan Rae (sündinud 12.jaanuar 1995), Mackinley (sündinud 9.august 1997) ja vend Chase (sündinud 27.aprill 1999), viimased kaks neist on samuti modellid. Taylor Marie Hill avastati 14-aastaselt agendi ja fotograafi Jim Jordani poolt. 2013. aastal sai alguse tema modellikarjäär, oli Forever 21 reklaami näoks Intimissimi kataloogis. 2014. aastal tegi Taylor koostööd H&M-ga ning osales Victoria Secret`i moeshowl, olles ise nende kõige noorim modell. Sel aastal sai ta ka Rosa Cha reklaamnäoks koos Erin Heathertoni, Frida Gustavssoni ja Barbara Palviniga. Oli nomineeritud “2015`s Most Promising Model” Coutuersque lugejate poolt. 2015. aastal võitis ta Fashion Media Awards`il auhinna “Model of the Year”. 2016. aastal mängis ta filmis The Neon Demon modelli rolli ja juulis nimetati ta Prantsuse ilubrändi Lancôme uueks reklaamnäoks. Taylor Marie Hill`i on kajastatud mitmete riikide ajakirjades: Vogue, Harper`s Bazaar, Elle, W, Madame Figaro, Dazed, LOVE, V, Pop Magazine, Cosmopolitan, Glamour, Marie Claire jne. Ta on teinud koostööd paljude kõrgmoe brändidega nagu: Versace, Valentino, Chanel, Armani, Moschino, Dolce&Gabbana, Brandon Maxwell, Tommy Hilfiger, Fendi, Ralph Lauren, Kenzo, Alexander Wang, Marc Jacobs, Michael Kors jpt. Taylor Hill valiti 2018. aasta Victoria Secreti moeshow avajaks.
Vanic

Jesse Hughes (sündinud 6. mai 1989), tuntud kui Vanic, on Kanadast pärit DJ ja produtsent. Hughes oli algkoolis metallika entusiast ning tal tekkis huvi hardstyle ja hiljem muusika produktsiooni vastu. Ta mängis nelja-aastaselt klaverit. Hughes kogus tuntust remiksides artistide nagu Yeah Yeah Yeahs, Lana Del Rey ja Birdy laule. Ta ütles Forbesile "Minu elus kerkisid üles pere- ja isiklikud probleemid, mis panid mind muutma oma eesmärke ja suunda. Ma otsustasin, et miks mitte oma nooruses teha midagi väga lahedat ja teistsugust, mis ka mind ennast paelub. Ilmselgelt kujunes selleks muusika, mis on mu elu üks suurimatest osadest." Hughes õppis Simon Frasier Universitys äri, kuid jättis õpingud pooleli, et jätkata oma muusikalist karjääri. Aastal 2014 tegi ta remiksi Machinehearti loost "Circles", mis sai kahe nädalaga üle miljoni striimi. Aastal 2016, tema mänedžeri Sebastian Barwinski julgustusel allkirjastas ta lepingu plaadifirma Disruptor Recordsiga, mis on Sony Musicu ja Adam Alperti ühisettevõtte. "Adam ja Disruptor oli õige valik. Kõik mis nad teevad on tipptasemel ja nendega on väga hea koostööd teha." sõnas Hughes. Ta avaldas oma debüüt singli "Samurai" nendega. 20. jaanuaril 2017 avaldas ta laulu "Too Soon", mille esituses teen kaasa Maty Noyes. Nielsen Musicu arvustusel kogus laul Ameerikas 740 000 striimi ning esimese nädala jooksul müüdi 1000 allalaadimist. Laul debüteeris Billboardi Dance/Electronic Songs listis 40. kohal. Tema laul "Staring at the Sun" koostöös Clara Maega on samuti avaldatud Disruptori kaudu. See laul oli kolmas, mis ta Disruptori alt avaldas. Big Sean – "Bounce Back" Birdy – "Skinny Love" CHVRCHES – "The Mother We Share" Tove Styrke – "Borderline" Coleman Hell – "2 Heads" K.Flay – "Make me fade", "Cops", "Can't Sleep" Lana Del Rey – "West Coast", "Summertime Sadness" Major Lazer featuring Wild Belle – "Be Together" The Chainsmokers – "Setting Fires" Zella Day – "Compass", "Hypnotic", "High", "Wonderwall" Above & Beyond – "We're All We Need" G-Eazy – "But A Dream"